**PERIODEPLAN FOR GREVLING**

**UKE 8 og 9 TLF NR : 92281742**

|  |  |  |  |  |
| --- | --- | --- | --- | --- |
| Mandag  | Tirsdag | Onsdag | Torsdag | Fredag |
| **MØTEDAG** | SVØMMING | Førskoletrening Hvordan har du det?SMÅSTEG | **TURDAG** | Førskolebarna bygger i skogenEstetisk dag for resten. |
| VINTERFERIE | 🡪 |  |  |  |
| **MØTEDAG** | SVØMMINGLasse 6 **år** | FørskoletreningFisketur med tallfisker.SMÅSTEG | **TURDAG****Håkon 5 år** | **Fellessamling på skogmus**Vi lager fastelavensris |

**Hei alle sammen.**

Da var vi kommet til midten av februar og vi legger nå noen fine trolluker bak oss. Vi avslutta perioden med en heidundranes trollfest, som barna selv også uttrykte de syntes var gøy. Barna kledde seg ut med striesekker og selvlagde trollhaler. De som ønsket det fikk også litt sminke i ansiktet. På Ekorn ventet det ulike aktiviteter for barna. De måtte nemlig samle inn gullkongler i et rør for å fylle opp bøtta. De danset, de smakte på ting( Ketsjup, mel, banan, rosin, sukker, kanel) de kjente på ting( fjær, pinne, vannperler, edderkopper) og de dramatiserte bukkene Bruse for hvernadre. Etterpå kom heksa innom og trengte hjelp med å lage istand gryta si. Barna hjalp henne med å finne alle ingrediensene som fluesopper, froskeegg,nisseskjegg og rognebær for å nevne noe.:) Ved å klare å fylle opp bøtta med gullkongler så fikk alle en skattekiste som var fylt opp med godis☺☺☺

Vi var også innom samefolketsdag forrige periode. Her fikk barna se en liten videosnutt om reindrift. Vi så også på bilder av folkedrakten, nordlyset, flagget og vi hørte på joik. Etterpå fikk barna fargelegge flagget.

Nå er vi kommet godt i gang med svømming med førskolebarna. Første gangen var barna veldig spente på hva som venter dem og de synes opplegget var kjempe morsomt. Barna blir kjent med ulike øvelser som man kan gjøre for å trygge seg selv i vann. Eks flyte på rygg på matte, øret under vann, helle vann i ansiktet og etter hvert dukke hodet under vann. Noe alle syntes var gøy var å løpe/krabbe på matter som lå oppå vannet.

På turdagene nå så har vi holdt oss i nærområdet. Barna liker seg godt på klatrefjellet så vi har valgt å gå hit. Her får barna utfoldet seg på flere områder, de klatrer på fjell og trær, sklir, finner egne kroker og vi ser mye fin lek når vi er i skogen.

Fremover vil vi gjøre oss kjent med eventyret «skinnvotten» i samlingsstund.

Nå er det også satt opp tider for **førskoletreff på Folkestad skole**. Da vil barna bli kjørt bort på Folkestad sammen med en fra barnehagen. Her vil de gjøre ulike aktiviteter slik at de som skal starte i samme klasse skal bli litt kjent med hverandre.

|  |
| --- |
| **Rammeplanen sier:** *De elste barna skal få mulighet til å glede seg til å begynne på skolen og oppleve at det er en sammenheng mellom barnehagen og skolen. Barna skal få bli kjent med hva som skjer i skolen og skolefritidsordningen.* |

**Uke 9** er vinterferieuke og da vil det være en del færre barn på avelingen.

Vi må også få gratulere **Lasse**  med 6 års dagen og **Håkon** med5 års dagen. Hipp hurra☺



**Hilsen Gry, Sara og Christina**